Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

**ALYTAUS R. MIROSLAVO GIMNAZIJOS**

**DIREKTORĖS SONATOS GRAŽULIENĖS**

**METŲ VEIKLOS ATASKAITA**

2024-01-20 Nr. \_\_\_\_\_

(data)

Miroslavas

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  Alytaus r. Miroslavo gimnazijos 2023 metų svarbiausi prioritetai buvo ugdymo kokybės gerinimas, skirtingų gebėjimų turinčių mokinių savirealizacijos galimybių plėtojimas bei sveikos, saugios ir palankios ugdymo(si) aplinkos puoselėjimas.  Vis dar pelnytai nemenkas dėmesys buvo skiriamas pedagogų bendrųjų ir profesinių kompetencijų tobulinimui, atsižvelgiant į pastarųjų metų kontekstą: nuosekliai vyko pasirengimas sėkmingam darbui pagal atnaujintas bendrąsias programas bei kryptingai tobulintos žinios apie įtraukųjį ugdymą – plačiau domėtasi apie sklandaus darbo galimybes su specialiųjų ugdymosi poreikių turinčiais mokiniais.  Diegiant atnaujintas bendrąsias programas, neprarado aktualumo mokytojų kolegialus bendradarbiavimas: dalijimasis sukaupta patirtimi, draugiškos įžvalgos stebint vieni kitų veiklą.  Stiprėjantį mokymosi įvairiapusiškumą rodo teigiama linkme kintantys duomenys: vis daugiau mokytojų veda integruotas pamokas (nuo 82 proc. 2022 m. iki 85 proc. 2023 m.), ugdomąją veiklą organizuoja netradicinėje aplinkoje (nuo 79 proc. 2022 m. iki 85 proc. 2023 m.).  Pastebimas aktyvesnis, įvairesnis skaitmeninių mokymo priemonių ir virtualių aplinkų naudojimas: 93 proc. mokytojų šalia jau žinomų ir išbandytų įrankių (EMA, *Eduka, Kahoot.lt, Mentimeter, Quizizz)* įgudo naudotis naujomis priemonėmis ir platformomis (*Colorado Phet, Canva, Wordwall, Socrative.com, Vedliai,* [www.agenda.org](http://www.agenda.org) ir kt.).  Išryškėjo pakankamai geri mokinių ugdymo(si) rezultatų pokyčiai: per 2023 metus pagerėjo 6, 7, 8 klasių mokinių lietuvių kalbos ir literatūros bei matematikos ugdymosi rezultatai. Abiejų mokomųjų dalykų pažymių vidurkis šiose klasėse pakilo mažiausiai 0,26 balo. Per metus pavyko pagerinti ir PUPP rezultatų vidurkius: lietuvių kalbos ir literatūros vidurkis pakilo 0,18 balo (nuo 5,76 iki 5,94 balo), matematikos vidurkis irgi tapo aukštesnis (nuo planuoto išlaikyti bent 4,10 balo iki 5,75 balo).  Toliau rūpinamasi mokinių socialinių ir emocinių kompetencijų ugdymu bei jų plėtojimu, įgyvendinamos prevencinės programos: „Antras žingsnis“ (1–4 klasių mokiniams) , „Savu keliu“ (5–8, Ig–IVg klasių mokiniams). Sėkmingai vykdoma tęstinė programos „Jaunimas gali“ veikla, apimanti sportą, diskusijas ir edukacines išvykas bei įtraukianti vis daugiau mokinių į veiklas, skatinančias juos ugdytis kritinį mąstymą bei atsakomybės jausmą. 5–8 klasių mokinių sveikos gyvensenos įgūdžiai ugdomi programos „Sveikatiada“ veiklų metu. 92 proc. 1–8, Ig–IVg klasių mokinių dalyvavo bent vienoje kultūrinės, pažintinės veiklos ekskursijoje arba išvykoje.  Siekiant pagerinti skirtingų gebėjimų turinčių mokinių savirealizacijos galimybes, buvo užmegzti ryšiai su dviem naujais socialiniais parneriais: Lietuvos Raudonojo Kryžiaus draugija bei su Užimtumo tarnyba prie Lietuvos Respublikos socialinės apsaugos ir darbo ministerijos. Bendradarbiaujant su partneriais vykdytos bendros veiklos, įtraukiant mokinius-savanorius: įgyvendinta akcija „Pasakiškos Kalėdos“ bei nepamokinio ugdymo diena „Ugdymo karjerai diena“.  Nuolat puoselėjama saugi, sveika ugdymo(si) aplinka ne tik organizuojant mokiniams edukacines veiklas, tačiau ir rūpinantis gimnazijos fizinėmis erdvėmis: atliekami būtini patalpų remontai, įsigyjama naujų vadovėlių bei ugdymo priemonių (deramą dėmesį skiriant įtraukiojo ugdymo įgyvendinimui), atnaujinami baldai, rūpinamasi patalpų švara, įsigyjama kanceliarinių, ūkinių prekių, inventoriaus. Užtikrinama tinkama ugdymo(si) aplinka: saugios patalpos, geras apšvietimas, stebėjimo kameros patalpose ir lauke.  Išanalizavus gimnazijos strateginį ir metinį planus, galima teigti, kad visos numatytos planuose veiklos bei priemonės yra sėkmingai įgyvendintos. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 8.1. Plėtoti mokytojų kolegialų bendradarbiavi-mą, stiprinti gerosios patirties sklaidą. | Pedagogai kryptingai siekia naujų žinių bei turimų įgūdžių atnaujinimo.  Skatinamas ir palaikomas sąmoningas ir kryptingas mokytojų bendradarbiavi-mas, siekiant kiekvieno besimokančiojo pažangos. Inicijuojama vertingos gerosios patirties sklaida ugdymo įstaigoje ir už jos ribų. | Visi mokytojai tobulina profesines kompetencijas ne mažiau kaip 40 val. per metus. Mokinio pažinimo ir jo pripažinimo kompetenciją bent 6 val. per metus tobulina ne mažiau kaip 50 proc. mokytojų kolektyvo narių.  Kiekvienas mokytojas bent 2 kartus per metus stebi kolegų pamokas, fiksuoja bendrųjų ir dalykinių kompetencijų lygį pamokose. Ne mažiau kaip 80 proc. mokytojų veda integruotas pamokas.  Visų dalykų metodinėse grupėse mokytojai dalijasi praktiniais pažangą ir gerus santykius skatinančiais metodais (metodinių grupių posėdžių protokolai).  Gimnazijoje suorganizuota metodinė konferencija „Gerosios patirties sklaida“, kurioje dalyvauja ne mažiau kaip 80 proc. mokytojų. Konferencijoje pranešimus skaito bent  6 pedagogai. Parašytos  3 kvalifikacijos tobulinimo programos, iš kurių  2 skirtos rajono pedagogams. | **Įvykdyta.** Absoliučiais visi mokytojai (100 proc.) tobulino profesines kompetencijas 40 val. ir daugiau per 2023 metus. Mokinio pažinimo ir jo pripažinimo kompetenciją 6 val. ir daugiau per metus tobulino 85 proc. mokytojų kolektyvo narių. Visi mokytojai 2 kartus per metus stebėjo kolegų pamokas, fiksavo bendrųjų ir dalykinių kompetencijų lygį pamokose. 85 proc. mokytojų vedė integruotas pamokas. Visų dalykų metodinėse grupėse mokytojai dalijosi savo gerąja darbo patirtimi bei praktiniais pažangą ir gerus santykius skatinančiais metodais (tai užfiksuota metodinių grupių posėdžių protokoluose).  Planuota metodinė konferencija „Gerosios patirties sklaida“ vyks 2024 metų vasario mėn. 21 d. Per 2023 metus parašytos 3 pedagogų kvalifikacijos tobulinimo programos, kurios buvo skirtos Alytaus rajono bei kitų savivaldybių mokyklų pedagogams. |
| 8.2. Tobulinti ugdymo(si) proceso organizavimą. | Stiprinamas mokymosi įvairiapusišku-mas. Ugdymas organizuojamas kitose aplinkose.  Plečiamas bendradarbiavi-mas su socialiniais partneriais. | Bent 82 proc. mokytojų pamokose naudoja skaitmenines mokymo priemones ir /ar virtualias mokymosi aplinkas. Ne mažiau kaip 80 proc. mokytojų veda pamokas netradicinėje aplinkoje. Pasirašytos ne mažiau kaip 2 bendradarbiavimo su socialiniais partneriais sutartys bei įvykdyta po vieną bendrą veiklą (renginį, užsiėmimą). | **Įvykdyta.** 93 proc. mokytojų pamokose naudoja skaitmenines mokymo priemones bei virtualias mokymosi aplinkas. 85 proc. mokytojų veda pamokas netradicinėje aplinkoje. Pasirašytos 2 naujos bendradarbiavimo sutartys su socialiniais partneriais bei įvykdyta po vieną bendrą veiklą (akcija ir paskaita). |
| 8.3. Kurti teigiamą emocinį mikroklimatą bendruomenėje, laiduojant sveiką, saugią, ugdymui(si) palankią aplinką. | Mikroklimato gerinimas formuoja bendruomenės praktinę patirtį pozityviai spręsti konfliktines situacijas ir priimti sprendimus.  Organizuojamos sveikos gyvensenos, prevencinės, socialinio emocinio ugdymo, fizinio aktyvumo veiklos puoselėja bendruomenės aktyvumą bei visapusišką sveikatinimą.  Bendruomeniš-kas, palankios ugdymui(si) aplinkos kūrimas ir gerinimas skleidžia teigiamą įstaigos įvaizdį, formuoja pozityvias, sveikas nuostatas. | Sukurta nauja „Teigiamo mikroklimato gerinimo darbo grupė“ dirba pagal parengtą grupės metinį planą ir vykdo ne mažiau kaip 85 proc. numatytų prevencinių veiklų.  Vykdomas socialinio emocinio ugdymo programos „Antras žingsnis“ įgyvendinimas pradinėse klasėse, pravesta ne mažiau kaip 15 užsiėmimų kiekvienos klasės mokiniams.  Vykdoma programos „Jaunimas gali“ veikla, įvyksta ne mažiau kaip 20 užsiėmimų gimnazijoje per metus. Ne mažiau kaip  60 proc. 5–8 klasių mokinių dalyvauja bent viename renginyje pagal sveikos gyvensenos įgūdžių programą „Sveikatiada“ per metus. Ne mažiau kaip 80 proc. 1–8, Ig–IVg klasių mokinių dalyvauja bent vienoje kultūrinės, pažintinės veiklos ekskursijoje arba išvykoje.  Parengtas klausimynas darbuotojų santykių ir mikroklimato įsivertinimui. Atlikta anketinė apklausa, dalyvauja 90 proc. darbuotojų. Pagal apklausos rezultatus ir poreikį numatytos reikiamos prevencinės priemonės.  Siekiant gerinti pedagoginių darbuotojų tarpusavio santykius, suorganizuota bendra edukacinė išvyka vieną kartą per metus, kurioje dalyvauja 50 proc. pedagogų. | **Įvykdyta.** Buvo sukurta nauja neformali „Teigiamo mikroklimato gerinimo darbo grupė“, susidedanti iš mokytojų-savanorių, kuri dirbo pagal parengtą grupės metinį planą ir vykdė  86 proc. numatytų prevencinių veiklų.  Buvo vykdomas socialinio emocinio ugdymo programos „Antras žingsnis“ įgyvendinimas pradinėse klasėse, pravesta po 17 užsiėmimų kiekvienos klasės mokiniams.  Vykdyta programos „Jaunimas gali“ veikla, įvyko 22 užsiėmimai gimnazijoje per metus.  79 proc. 5–8 klasių mokinių dalyvavo bent viename renginyje pagal sveikos gyvensenos įgūdžių programą „Sveikatiada“ per metus. 92 proc. 1–8, Ig–IVg klasių mokinių dalyvavo bent vienoje kultūrinės, pažintinės veiklos ekskursijoje arba išvykoje. Gimnazijoje buvo atliktas psichosocialinių profesinės rizikos veiksnių tyrimas. Visiems gimnazijos darbuotojams buvo pateiktas profesionaliai parengtas „Kopenhagos klausimynas dėl psichosocialinių veiksnių“  (The Copenhagen Psychosocial Questionnaire) ir siekta įvertinti darbuotojų santykius, mikroklimatą, patiriamą stresą darbe, emocinį ir darbo krūvį, mobingo apraiškas. Atliktoje anketinėje apklausoje dalyvavo  94 proc. darbuotojų. Pagal apklausos rezultatus ir poreikį buvo numatytos reikiamos prevencinės priemonės.  Siekiant gerinti pedagoginių darbuotojų tarpusavio santykius, buvo suorganizuota viena bendra edukacinė išvyka, kurioje dalyvavo 53 proc. pedagogų. |
| 8.4. Siekti kiekvieno mokinio asmeninės pažangos ir pasiekimų gerinimo. | Mokiniai sistemingai reflektuoja asmeninę pažangą. Skatinama ir palaikoma duomenimis grįstą kultūra siekiant mokinių pažangos.  PUPP rezultatai gerėja, 2023 metų gimnazijos įvertinimų vidurkiai yra ne žemesni nei Alytaus rajono savivaldybės  2022 metų PUPP rezultatų vidurkiai.  Sudaromos tinkamos sąlygos mokiniams pagerinti savo mokymosi pasiekimus ir siekti vidurinio išsilavinimo. | Kiekvienas mokytojas individualiai aptaria su mokiniu jo mokymosi rezultatus bei pagalbos mokiniui pobūdį, siekiant kiekvieno mokinio asmeninės pažangos. Įvyksta kiekvieno mokytojo pokalbis su  70 proc. klasės mokinių. Kiekvienoje klasėje organizuojami trišaliai pokalbiai (mokinys, tėvas, mokytojas). Įvyksta pokalbiai su 25 proc. mokinių ir jų tėvų. Visų lietuvių kalbos ir literatūros bei matematikos mokytojų parengtuose ilgalaikiuose planuose formuojant/ koreguojant ugdymo turinį atsižvelgiama į tyrimų ir NMPP rezultatus.  Pagerės 5–8, Ig klasių mokinių lietuvių kalbos ir literatūros bei matematikos ugdymosi rezultatai. Pažymių vidurkis bent dvejose klasėse iš penkių pakils ne mažiau kaip  0,2 balo. Pagerintas arba išlaikytas tinkamo lygio bent vieno PUPP dalyko rezultato vidurkis: lietuvių kalbos ir literatūros vidurkis pakils ne mažiau kaip 0,18 balo (nuo 5,76 iki 5,94 balo), matematikos vidurkis išliks ne žemesnis kaip 4,10 balo. Ne mažiau kaip 70 proc. mokinių, baigusių pagrindinio ugdymo programą, tęsia mokymąsi gimnazijoje pagal vidurinio ugdymo programą. Ne mažiau kaip 92 proc. IVg klasės mokinių sėkmingai išlaiko brandos egzaminus ir įgyja vidurinį išsilavinimą. | **Įvykdyta.** Kiekvienas mokytojas individualiai aptarė su mokiniu jo mokymosi rezultatus bei pagalbos mokiniui pobūdį, siekdamas kiekvieno mokinio asmeninės pažangos. Įvyko kiekvieno klasės auklėtojo pokalbis su  75 proc. klasės mokinių. Kiekvienoje klasėje buvo organizuojami trišaliai pokalbiai (mokinys, tėvas, mokytojas). Įvyko pokalbiai su 30 proc. mokinių ir jų tėvų. Visų lietuvių kalbos ir literatūros bei matematikos mokytojų parengtuose ilgalaikiuose planuose formuojant bei koreguojant ugdymo turinį buvo atsižvelgta į tyrimų ir NMPP rezultatus. Pagerėjo  5–8, Ig klasių mokinių lietuvių kalbos ir literatūros bei matematikos ugdymosi rezultatai. Abiejų mokomųjų dalykų pažymių vidurkis trejose klasėse iš penkių pakilo mažiausiai 0,26 balo dalimi. Pagerinti abiejų PUPP dalykų rezultato vidurkiai: lietuvių kalbos ir literatūros vidurkis pakilo 0,18 balo (nuo 5,76 iki 5,94 balo), matematikos vidurkis tapo aukštesnis nei 4,10 balo (5,75 balo).  77 proc. mokinių, baigusių pagrindinio ugdymo programą, tęsė mokymąsi gimnazijoje pagal vidurinio ugdymo programą. 2023 metais visi IVg klasės mokiniai (100 proc.) sėkmingai išlaikė brandos egzaminus ir įgijo vidurinį išsilavinimą. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |
| 2.2. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. |  |
| 3.2. |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3 4□ |
| 5.3. Lyderystės ir vadovavimo efektyvumas | 1□ 2□ 3 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3 4□ |
| 5.5. Bendras įvertinimas (pažymimas vidurkis) | 1□ 2□ 3 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai  |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Strateginio mąstymo ir pokyčių valdymo (gebėjimas skirti prioritetus, sistemiškai analizuoti ir objektyviai vertinti situaciją bei priimti sprendimus); |
| 7.2. Bendravimo ir informavimo (gebėjimas valdyti konfliktines situacijas, derybų įgūdžiai). |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
|  |  |  |
|  |  |  |
|  |  |  |
|  |  |  |
|  |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. |
| 9.2. |
| 9.3. |
| 9.4. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)